Errol Kerr

Errol Kerr (født 12. april 1986 i Truckee i California) er en jamaicansk-amerikansk alpinist og freestylekjører innen disiplinen skicross. Han konkurrerte for USA frem til juni 2008, men har etter dette konkurrert for Jamaica.FIS-Ski  – besøkt 14. mars 2010. Kerr er sønn av en jamaicansk far og en amerikansk mor. Han lærte å stå på ski i fireårsalderen og begynte å konkurrere aktivt da han var elleve. Som barn kjørte han også BMX og motocross. Kerr har omsider funnet sin nisje i den relativt nye disiplinen skicross.Who is Errol Kerr   Windies Sports, 21. oktober 2008 Han er nevø av Doug E. Doug, skuespilleren som spilte en av de jamaicanske bobsleighkjørerne i filmen Kalde rumper.

 Skikarriere 

Kerr deltok i sitt første FIS-renn i alpint i desember 2001. Han har hovedsakelig konkurrert i USA og Canada, men har også deltatt i renn i Europa og Asia. I mars 2003 stod han for første gang øverst på pallen. Fra januar 2008 konkurrerer han også i FIS-renn innen skicross, og fra den sesongen har han kun deltatt sporadisk i alpintrenn.

I Vinter-OL 2010 i Vancouver kom Errol Kerr på niendeplass sammenlagt i skicrosskonkurransen. Dette var første gang skicross stod på det olympiske programmet. Denne plasseringen er den beste noen karibisk utøver har oppnådd i de olympiske vinterleker. Kerr slo også alle sine tidligere lagkamerater fra USA.

 Referanser 

 Eksterne lenker 

 Hjemmeside 

Kategori:Alpinister fra USA
Kategori:Freestylekjørere fra USA
Kategori:Jamaicanske alpinister
Kategori:Jamaicanske freestylekjørere
Kategori:Deltakere for Jamaica under Vinter-OL 2010
Kategori:Freestylekjørere under Vinter-OL 2010
Kategori:Personer fra USA av jamaicansk opphav
Kategori:Personer fra Nevada County i California
Kategori:Fødsler i 1986